སྤྱི་ནོར་༸གོང་ས་༸སྐྱབས་མགོན་ཆེན་པོའི་བཀའ་འབྲེལ་བཞིན་འབྱུང་འགྱུར་བོད་ཀྱི་ཆབ་སྲིད་ལངས་ཕྱོགས་ཇི་དགེ་མང་མོས་ཐག་གཅོད་འོས་བསྡུ་ཆེན་མོ་གནང་རྒྱུའི་དགོངས་བཞེད་གནང་བ་ལྟར་གདམ་བྱའི་དཔེ་མཚོན་རང་བཙན་གཙང་མ་དང་།དབུ་མའི་ལམ།རང་ཐག་རང་ཆོད།བདེན་པའི་ཨུ་ཚུགས་བཅས་ཐོག་བོད་གཞུང་བཀའ་སྤྱི་ཐོུང་གིས་ཕྱི་ལོ་༡༩༩༥་༩༦སོ་སོར་ལོ་གཉིས་ཙམ་རིང་རང་རིགས་འདུ་སྡོད་ཁག་ནང་མང་ཚོགས་ལ་གསལ་བཤད་དང་།སློབ་སྟོན།ཟབ་སྦྱོང་།བགྲོ་གླེང་སོགས་གོ་སྒྲིག་ལག་བསྟར་མུ་མཐུད་གནང་ཞིང་།དེ་རྗེས་ལས་རིམ་ནང་གསལ་ལྟར་བྱེས་འབྱོར་བོད་མི་མང་ཚོགས་ནས་སྔོན་འགྲོའི་བསམ་ཤོག་དང་།གཞིས་སྡོད་བོད་མིའི་བསམ་ཚུལ་ཇི་ཡོད་ཕྱི་ནང་གསང་གསུམ་སྒོ་ནས་བསྡུ་ལེན་བགྱིས་དོན་བྱེས་འབྱོར་བོད་མི་མང་བརྒྱ་ཆ་༦༤།༦༠ནས་མང་མོས་ཐག་གཅོད་འོས་བསྡུ་མ་དགོས་པར་༸གོང་ས་ཆེན་པོས་རྒྱལ་སྤྱིའི་ནང་ཆབ་སྲིད་དང་།གནས་དུས་ཀྱི་འགྱུར་འགྲོས་དང་བསྟུན་པའི་དུས་ནས་དུས་སུ་ཡེ་ཤེས་དབྱིངས་དཔྱད་ཀྱིས་ཐག་གཅོད་གནང་སྐྱོང་དང་།མང་མོས་ཐག་གཅོད་འོས་བསྡུའི་ལས་འཆར་ཕྱིར་འཐེན་གསལ་བསྒྲགས་ཡོང་བ།༸གོང་ས་ཆེན་པོས་དུས་ནས་དུས་སུ་ཡེ་ཤེས་དབྱིངས་དཔྱད་ཀྱིས་བོད་ཀྱི་རྩ་དོན་དང་།དེའི་སྒྲུབ་ཐབས་སྲིད་བྱུས་ཐག་གཅོད་ཇི་གནང་ལ་མང་མོས་འོས་བསྡུའི་ལམ་ནས་གཏན་ལ་ཕབ་པ་དང་ཁྱད་མེད་ཁྲིམས་ཀྱི་ནུས་ཤུགས་ལྡན་པར་བོད་མི་མང་ཡོངས་ནས་ཚད་འཛིན་ཞུ་རྒྱུ་ཡིན་སྐོར་སྐབས་བཅུ་གཉིས་པའི་བོད་མི་མང་སྤྱི་འཐུས་ལྷན་ཚོགས་ཀྱི་གྲོས་ཚོགས་ཚོགས་དུས་བཞི་པར་སྤྱི་མོས་གྲོས་ཆོད་ཅིག་བཞག་སྟེ་མང་མོས་འོས་བསྡུ་ཆེན་མོ་ཕྱིར་འཐེན་གནང་།